**مطبوعاتي اعلامیه**

د سملاسي خپرونې لپاره – جولای 21، 2023

**مطبوعاتي اړیکه:**

سټېفني بریکین (Stephanie Brackin)، مخابراتي همغږي کوونکې

د طبیعي سرچینو اداره

802-261-0606, [stephanie.brackin@vermont.gov](mailto:stephanie.brackin@vermont.gov)

د وروستیو سېلابونو وروسته د سیندونو او خوړونو په اړه د شتمنۍ اندېښنې

*مونټپېلیر، وېرمونټ* – ورستیو سېلابونو د وېرمونټ منظره بدله کړې ده او د شتمنۍ څښتنان پوښتنې لري. د چاپېریال ساتنې څانګې (DEC) عامه پوښتنو ته ځوابونه چمتو کړي دي:

***پوښتنه: وروستیو سېلابونو زما کور/کاروبار ته سیند/خوړ ډېر نژدې راوړی دی. آیا ایالت به راشي او دا ستونزه به حل کړي؟***

ځواب: که تاسو فکر کوئ چې ستاسو کور یا کاروبار ناخوندي دی، نو د ودانۍ څخه د وتلو په ګډون، د خپل امنیت خوندي ساتلو لپاره اړین ګامونه پورته کړئ.

که تاسو فکر کوئ چې د سیلابي اوبو د مخنیوي لپاره سملاسي کار کولو ته اړتیا ده، تاسو کولی شئ د ښاروالۍ په اجازې سره [د بېړني حفاظتي ګام په توګه](https://dec.vermont.gov/watershed/rivers/river-management" \l "municipal)، د دې کار کولو لپاره یو قراردادي وګومارئ. د دې ستونزې خبرتیا ورکولو لپاره د خپلې ښاروالۍ سره اړیکه ونیسئ، ځکه چې هغوی اړتیا لري [په 72 ساعتو کې دننه راپور ورکړي](https://anrweb.vt.gov/DEC/StreamAlts/RequestEmergencyRME.aspx). د DEC د سیندونو اداره کولو اینجینر به د خپل مهالوېش سره سم ژر تر ژره دغلته درشي. کېدی شي په وروستۍ کومه نېټه اضافي کار اړین وي که چیرې بېړنی کار د سیلابي اوبو مخنیوی نور هم خراب کړي.

که ستاسو کور یا کاروبار ته کوم نژدې ګواښ نه وي درپېښ خو فکر کوئ چې د سیند د مخنیوي لپاره کار اړین دی، نو مهرباني وکړئ خپل نوم، د برېښنالیک پته، د ټلېفون شمېره، او د خپل ښارګوټي د نوم په ګډون خپله پوره پته [anr.wsmdrivers@vermont.gov](mailto:anr.wsmdrivers@vermont.gov) ته راولېږئ. د DEC د سیندونو اداره کولو اینجینر به د خپل مهالوېش سره سم ژر تر ژره دغلته درشي. هغوی به د کتنې د مهالوېش ټاکلو لپاره ستاسو سره په ګډه کار وکړي ترڅو ستاسو د شتمنۍ ارزونه وکړي او د کار په اړه تاسو ته لارښوونه وکړي.

د DEC د سیندونو اداره کولو برخه د مالي مرستې کولو پروګرام نه دی خو کولی شي ستاسو سره د هغه کار د مناسب پراختیا ټاکلو په لړ کې مرسته وکړي کوم چې ایالتي مقررات پوره کوي.

***پوښتنه: آیا څوک به زما د شتمنۍ ترڅنګ په سیند کې پراته لرګي او ملبه لرې کړي؟***

ځواب: که لرګي یا ملبه د سیند بهیر بدلوي یا بل اړخ ته یې اړوي او ستاسو کور یا کاروبار ته سملاسي ګواښ رامنځته کوي، نو د خپلې ښاروالۍ سره اړیکه ونیسئ ترڅو هغوی ته د ستونزې خبرتیا ورکړئ. د ښاروالۍ په اجازه، تاسو کولی شئ یو قراردادي وګومارئ ترڅو د بېړني حفاظتي ګام په توګه د سیلابي اوبو د مخنیوي کار وکړي. په متبادل ډول، ښاروالي د خوندي کوونکو بېړني ګامونو پلي کولو واک لري ترڅو عامه زېربنا او عامه امنیت خوندي کړي.

[د خوندي کوونکو بېړني ګامونو خبرتیا په 72 ساعتو کې دننه ورکول اړین دي.](https://anrweb.vt.gov/DEC/StreamAlts/RequestEmergencyRME.aspx) د DEC د سیندونو اداره کولو اینجینر به د خپل مهالوېش سره سم ژر تر ژره دغلته درشي. کېدی شي په وروستۍ کومه نېټه اضافي کار اړین وي که چیرې بېړنی کار د سیند مخنیوی نور هم خرابوي یا نژدې زېربنا اغېزمنوي.

که ستاسو کور یا کاروبار ته کوم نژدې ګواښ نه وي درپېښ خو فکر کوئ چې د سیند د مخنیوي لپاره کار اړین دی، نو مهرباني وکړئ خپل نوم، د برېښنالیک پته، د ټلېفون شمېره، او د خپل ښارګوټي د نوم په ګډون خپله پوره پته [anr.wsmdrivers@vermont.gov](mailto:anr.wsmdrivers@vermont.gov) ته راولېږئ. د DEC د سیندونو اداره کولو اینجینر به د خپل مهالوېش سره سم ژر تر ژره دغلته درشي. هغوی به د کتنې د مهالوېش ټاکلو لپاره ستاسو سره په ګډه کار وکړي ترڅو ستاسو د شتمنۍ ارزونه وکړي او د کار په اړه تاسو ته لارښوونه وکړي.

***پوښتنه: وروستیو سېلابونو زما کور زیانمن کړی یا ړنګ کړی دی. زه څه وکړم او کومه مرسته ترلاسه ده؟***

ځواب: مالومات او سرچینې پر [https://floodready.vermont.gov/help-after-flooding](https://gcc02.safelinks.protection.outlook.com/?url=https%3A%2F%2Ffloodready.vermont.gov%2Fhelp-after-flooding&data=05%7C01%7CRob.Evans%40vermont.gov%7C7f893e31bac84d3c0a2e08db83e26e54%7C20b4933bbaad433c9c0270edcc7559c6%7C0%7C0%7C638248780754973390%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=c68i1S30f7%2Fif9nj7mWDqskBypxWR%2B9VXbncbwhnEKk%3D&reserved=0)موجود دي.

***پوښتنه: زما د شتمنۍ ترڅنګ زما د ښارګوټي سړک وړلی شوی دی. دا به کله سم کړل شي؟***

ځواب: د خپلې ښاروالۍ/لوی لارې څانګې یا د سړک فورمین سره اړیکه ونیسئ ترڅو هغوی ته د ستونزې خبرتیا ورکړئ. ښاروالي د ښار د سړکونو مرمتولو ذمه واري لري. د DEC د سیند اداره کولو اینجنران د ښاروالۍ د چارواکو سره په ګډه کار کوي ترڅو ډاډه کړي چې مرمتونه په ایالتي معیارونو پوره وي.

***پوښتنه: څوک به د درنو مشینانو له خوا د سیندونو د ویجاړیدو مخنیوی وکړي؟***

ځواب: د سېلابونو پېښې په سیندونو او خوړونو کې کار اړینوي ترڅو عامه امنیت او شته زېربنا خوندي کړي. ښاروالۍ د خوندي کوونکو بېړني ګامونو پلي کولو واک لري ترڅو عامه امنیت خوندي کړي.

د DEC د سیندونو پروګرام په سیندونو او خوړونو کې کړنې تنظیموي ترڅو ډاډ ترلاسه کړي چې کار اضافي سېلابي خطرونه یا د کبانو مېشت ځایونو ته زیان نه رامنځته کوي.

د سېلاب څخه وروسته ترټولو عامه ستونزه د سیندونو ډېر ډکېدل یا د سیندونو د غاړو له حده زیات ډکېدل دي. په داسې حال کې چې کېدی شي د سیلابي اوبو د مخنیوي او د پانګونو د ژغورلو لپاره محدود کیندنې او د خوړونو د غاړو ټینګښت اړین وي، له حده زیاته خړوبتیا او له حده زیاته ډکېدنه په سیند کې بې ثباتي رامنځته کوي کوم چې د راتلونکي سېلاب په اوږدو کې نژدې شتمنۍ او زېربنا ته ګواښ وړاندې کوي.

که چیرې DEC د سیند خوندي حالت یا د مېشت ځای د بیارغونې لپاره اړین وګڼي نو کېدی شي اجازې او په کومې وروستنۍ نېټې تعقیبي کار ته اړتیا ولري.

تاسو کولی شئ په سیندونو کې د کار په اړه د اندېښنو خبرتیا [anr.wsmdrivers@vermont.gov](mailto:anr.wsmdrivers@vermont.gov) ته ورکړئ. مهرباني وکړئ د ښار د نوم، د سیند/خوړ د نوم، او ترټولو نژدې پتې او/یا څلورلارو په ګډون د ځای مالومات وړاندې کړئ.

***پوښتنه: آیا زما د شتمنۍ ترڅنګ د خوړ د غاړې ټینګولو لپاره کومه مالي مرسته شته؟***

ځواب: د متحده ایالتو له خوا اداره کېدونکي [د بېړني اوبو د خوندیتوب د بسپنې پروګرام](https://www.nrcs.usda.gov/programs-initiatives/ewp-emergency-watershed-protection/vermont/vermont-emergency-watershed). د کرنې د طبیعي سرچینو ساتنې د خدمت څانګه [Department of Agriculture’s Natural Resources Conservation Service] د دې ډول کار لپاره مالي مرسته وړاندې کوي.

د طبیعي سرچینو ادارې [Agency of Natural Resources]، د چاپېریال د ساتنې څانګې [Department of Environmental Conservation]، د کبانو او ځنګلي ځناورو څانګې [Fish and Wildlife Department] یا د ځنګلونو، پارکونو، او ساتېري د څانګې [Department of Forests, Parks, and Recreation] له خوا د سېلاب څخه د بیاابادونې د سرچینو په اړه د نورو مالوماتو لپاره وګورئ <https://ANR.Vermont.gov/Flood>.

###

**د توپیر نه کولو خبرتیا:**

د ورمونټ د طبیعي سرچینو اداره [Vermont Agency of Natural Resources] (ANR) خپل پروګرامونه، خدمتونه، او کړنې د توکم، مذهب، عقیدې، رنګ، ملي هویت (په ګډون د محدود انګلیسي وړتیا)، نسب، د زېږون ځای، معیوبيت، عمر، مدني حالت، جنس، جنسي څرنګوالي، جنسي پېژندګلو، یا د سینې شیدې ورکولو (مور او ماشوم) پر اساس د توپیر کولو پرته ترسره کوي.

**ژبې ته د لاسرسي خبرتیا:**

پوښتنې یا شکایتونه/Free Language Services ǀ SERVICES LINGUISTIQUES GRATUITS | भाषासम्बन्धी नि:शुल्क सेवाहरू ǀ SERVICIOS GRATUITOS DE IDIOMAS ǀ 免費語言服務 | BESPLATNE JEZIČKE USLUGE ǀ БЕСПЛАТНЫЕ УСЛУГИ ПЕРЕВОДА | DỊCH VỤ NGÔN NGỮ MIỄN PHÍ ǀ 無料通訳サービス ǀ ነጻ የቋንቋ አገልግሎቶች | HUDUMA ZA MSAADA WA LUGHA BILA MALIPO | BESPLATNE JEZIČKE USLUGE | အခမဲ့ ဘာသာစကား ဝန်ဆောင်မှုများ | ADEEGYO LUUQADA AH OO BILAASH AH  ǀ خدمات لغة مجانية: [anr.civilrights@vermont.gov](mailto:anr.civilrights@vermont.gov) یا 802-636-7827